Alex Soth: Prije desetak godina, nazvala me jedna Teksašanka
Stacey Baker
koja je vidjele neke moje fotografije na umjetničkoj izložbi
i zamolila me da napravim portret njezinih roditelja.
Tada još nisam upoznao Stacey, pa sam mislio da se radi
o nekom tajkunu i da me sad čekaju velike pare,
ali tek sam kasnije saznao
da je podigla kredit da bi to omogućila.
Fotografirao sam njezine roditelje,
ali više sam se veselio fotografiranju Stacey.
Fotografija koju sam tada uslikao
postala je jedna od mojih najpoznatijih portreta.
U to je vrijeme Stacey radila kao javna tužiteljica
za Teksas.
Nedugo zatim napustila je taj posao radi studija fotografije u Maineu
Tamo je upoznala
direktora fotografije za časopis New York Times
koji joj je ponudio posao.
Stacey Baker: Otada smo Alec i ja zajedno odradili
cijeli niz projekata za časopise
i postali prijatelji.
Prije nekoliko mjeseci Alecu sam počela pričati o jednoj svojoj fascinaciji.
Uvijek sam voljela priče o upoznavanju parova.
Pitala sam Aleca kako su se njegova žena Rachel i on upoznali
i ispričao mi je priču o srednjoškolskoj utakmici američkog nogometa.
Njoj je bilo 16. godina, a njemu 15
i pozvao ju je na spoj.
Sviđala mu se njezina ljubičasta kosa,
ona je pristala i to je bilo to.
Zatim sam Alecu predložila fotografski projekt
koji bi se bavio tim pitanjem.
AS: Mene je to pitanje zanimalo, ali još me više zanimalo
što je Stacey motiviralo na to,
pogotovo s obzirom na to da nisam znao da Stacey ima dečka.
Kao dio projekta mislio sam da bi bilo zanimljivo
kad bi pokušala upoznati nekoga.
Moja je ideja bila poslati Stacey na brzinske spojeve
u Las Vegas na Valentinovo.
(Smijeh) (Pljesak) (Glazba)
SB: Završili smo na nečemu promoviranom kao najveći skup brzinskih spojeva.
Imala sam 19 spojeva
i svaki je spoj trajao tri minute.
Sudionicima su dana pitanja za probijanje leda da bi razgovor lakše tekao,
poput: "Kad bio mogao/la biti bilo koja životinja na svijetu, što bi izabrao/la?"
I slična pitanja.
Prvi sam spoj imala s Colinom
iz Engleske.
On je nekoć oženio ženu koju je upoznao preko oglasa u kojem je tražio jarca.
Alec i ja vidjeli smo ga na kraju večeri
i rekao nam je da je poljubio ženu koja je stajala u redu za jedan od štandova.
Zack i Chris na ovaj su događaj došli zajedno.
Ovo je Carl.
Pitala sam Carla što prvo primijeti na ženi.
Odgovorio je: "Grudi."
(Smijeh)
Matthewa privlače žene mišićavih listova.
Razgovarali smo o trčanju. On trči triatlone, a ja polumaratone.
Alecu su se svidjele njegove oči i pitao me privlači li me, ali rekoh ne,
a mislim da ni ja njega nisam privlačila.
Austin i Mike došli su zajedno.
Mike mi je postavio hipotetsko pitanje:
"U dizalu si i kasniš na sastanak.
Netko potrči prema dizalu.
Hoćeš li ga zadržati za njih?"
Rekoh: "Neću."
(Smijeh)
Cliff je rekao da on na ženi najprije primijeti zube,
pa smo jedno drugome pohvalili zube.
Budući da spava otvorenih usta,
kaže da mora češće koristiti zubni konac radi prevencije bolesti desni.
Pitala sam koliko često čisti zube zubnim koncem
i rekao je: "Svaki drugi dan."
(Smijeh)
Budući da ja svoje čistim dvaput dnevno,
nisam bila sigurna da je to baš "češće",
ali mislim da to nisam rekla naglas.
Bill je revizor
i cijele te tri minute razgovarali smo o financijskoj reviziji. (Smijeh)
Spencer na ženi najprije primijeti ten.
Smatra da puno žena nosi previše šminke
i da bi trebale nositi tek toliko da naglase svoje najjače strane.
Rekla sam mu da uopće ne nosim šminku
i on je to izgleda vidio kao pozitivnu stvar.
Craig je mislio da nisam voljna biti ranjiva,
a frustriralo ga je i to što se nisam mogla sjetiti najneugodnijeg iskustva.
Mislio je da lažem, ali nisam lagala.
Mislila sam da mu se uopće ne sviđam, ali na kraju večeri
prišao mi je i dao mi bombonijeru.
S Williamom je bilo izrazito teško razgovarati.
Mislim da je bio pijan.
(Smijeh)
Glumac Chris McKenna bio je organizator događaja.
Nekoć je glumio u seriji "Mladi i neobuzdani".
S njim nisam išla na spoj.
Alec je rekao da je vidio nekoliko žena kako mu daju svoj broj.
Ne treba ni reći da se nisam zaljubila.
Nisam osjetila neku posebnu kemiju ni s jednim od muškaraca,
a i mislim da je bilo uzajamno.
AS: Ono što je meni bilo najljepše u cijeloj priči
(Smijeh) -- meni kao fotografu bila je kvaliteta ranjivosti.
Fizička vanjština otkriva pukotinu kroz koju možete ugledati tračak
još ranjivije unutrašnjosti.
Na ovom skupu brzinskih spojeva vidio sam puno takvih primjera,
ali gledajući Staceyine spojeve i pričajući s njom o njima,
shvatio sam koliko je fotografska ljubav drugačija od one prave.
Što je prava ljubav i kako funkcionira?
Kako bismo odgovorili na ovo pitanje i shvatili kako netko
kreće od spoja do zajedničkog života.
Stacey i ja posjetili smo Sun City Summerlin,
najvećeu zajednicu umirovljenika u Las Vegasu.
Veza nam je bio George, voditelj foto-sekcije za umirovljenike.
Dogovorio nam je susret s drugim parovima u improviziranom foto-studiju.
SB: Anastasijin je suprug umro prije dvije godine nakon 45 godina braka,
pa smo je zamolili za staru sliku s vjenčanja.
Muža je upoznala kao petnaestogodišnja konobarica
u maloj roštiljarnici u Michiganu.
Njemu je bilo 30 godina,
a ona je o svojim godinama lagala.
On joj je bio prvi dečko.
Dean je dvije godine zaredom imenovan fotografom godine,
što je zainteresiralo Aleca,
kao i činjenica da je svoju suprugu Judy
upoznao kada je bio istih godina kao i Alec kad je upoznao Rachel.
Dean je priznao da voli gledati lijepe žene,
ali nikad nije požalio zbog svoje odluke da oženi Judy.
AS: George je upoznao Josephine na župnom plesu.
Njemu je bilo 18., a njoj 15.
Kao i većina parova koje smo upoznali, ni oni nisu previše filozofirali
oko svojih ranih odluka.
George je rekao nešto što me zaista zateklo.
Rekao je: "Kad dobiješ taj osjećaj, samo ga slijedi."
Bob i Trudy upoznali su se na spoju naslijepo dok je ona bila u srednjoj.
Priznali su da jedno drugome nisu bili pretjerano privlačni
kad su se tek upoznali,
no bez obzira na to, ubrzo su se vjenčail.
SB: Mene se najviše dojmila
Georgeva priča, priča predsjednika foto-sekcije i njegove supruge Mary.
Oboma je to bio drugi brak.
Upoznali su se u zapadnjačkom country klubu "Sahari" u Louisvilleu u Kentuckyju.
On je pio sam, a ona je bila s prijateljicama.
Kad su počeli izlaziti, on je Poreznoj upravi dugovao 9.000 dolara,
a ona mu je ponudila pomoći da se izvuče iz dugova,
stoga je naredne godine svoje plaće davao Mary
koja ga je izvukla iz dugova.
George je bio alkoholičar kad su se vjenčali i Mary je to znala.
Kaže da je u određenoj fazi njihova braka
popio 54 piva u jednom danu.
Drugom prilikom, pijan je prijetio Mary da će ubiti i nju
i njezinih dvoje djece,
ali pobjegli su i specijalci su im pozvani u kuću.
Čudom, Mary ga je primila nazad
i s vremenom su se stvari popravile.
George se uključio u anonimne alkoholičare
i ne pije već 36 godina.
(Glazba)
Na kraju dana, kad smo napustili Sun City,
rekla sam Alecu da mi
priče o upoznavanju nisu pretjerano zanimljive.
Zanimljvije su mi priče
o tome kako su ti parovi ostali zajedno.
AS: Svi su imali tu predivnu sposobnost izdržljivosti,
baš kao i samci.
Svijet je okrutan, a samci se ondje
pokušavaju povezati s drugim ljudima,
a parovi imaju jedni druge
nakon tolikih desetljeća.
Moja najdraža fotografija s ovog puta jest ona Joeva i Roseanneina.
Dok smo upoznali Joe i Roseanne,
već smo se naviknuli tražiti parove staru sliku s vjenčanja.
U njihovu slučaju oni su istovremeno iz novčanika izvukli
istu fotografiju.
Što je ljepše, pomislih,
ova slika mladog para koji se tek zaljubio
ili pomisao da tih dvoje ljudi čuva tu sliku već desetljećima?
Hvala vam.
(Pljesak)